Jürgen Klopp i Liverpool til 2022
Tyskeren kom til Merseyside-klubben så sent som i oktober, men eierne er så fornøyde at de nå sikrer seg Klopp fram til 2022. – Når du har en person med Jürgens kvaliteter i klubben, gir det mening å sikre seg den personen i lang tid. Det ville vært uansvarlig ikke å gjøre det, sier eierne i Fenway Sports Group, John Henry, Tom Werner og Mike Gordon i en pressemelding. – Han er et managertalent i verdensklasse. Hans lederskap vil bli avgjørende for å oppnå det vi ønsker i årene som kommer. Les også: Ferguson: - Mourinho blir en massiv forbedring. Også assistentene Zeljko Buvac og Peter Krawietz har fått seksårige kontrakter. Klopp tok Liverpool både til Europa Legaue-finale og ligacupfinale sist sesong. Det ble tap i begge finalene, mot henholdsvis Sevilla og Manchester City. I ligaen ble klubben nummer åtte. – Det er vanskelig å finne ordene som beskriver hvor beæret Zeljko, Peter og jeg føler oss over den tilliten eierne og klubben viser oss, sier Klopp i pressemeldingen. Les også: Ryan Giggs forlater Manchester United Tyskeren fastslår at han er bare i starten på sin reise på Anfield. – Jeg er den første til å erkjenne at med dette kommer et stort ansvar, sier Jürgen Klopp. – Målet er å gjøre våre supporterne stolte og glade. Ifølge Liverpool Echo var Jürgen Klopp fra før en av de best betalte managerne i Premier League . Lønnen skal ligge på rundt fem millioner pund (ca. 55 mill. kroner) i året. Det ligger neppe noen stor lønnsforhøyelse i den nye kontrakten. Les også: Klopp beskytter spillerne etter Liverpools kollaps. Klopp er ikke den som hopper fra jobb til jobb. Han var først trener i Mainz fra 2001 til 2008 og deretter i Borussia Dortmund fra 2008 til 2015.
Jürgen Klopp har skrevet seksårig avtale med Liverpool.